Period: Ur III
Genre: Administrative
Transliteration:
<SURFACE>
9(geš₂) 3(u) guruš u₄ 1(diš)-še₃
še gur₁₀-a a-ša₃ muru₁₃ a-ša₃ {geš}ma-nu u₃ a-ša₃ la₂-tur
4(u) 2(diš) guruš u₄ 1(diš)-še₃ zar₃ tab-ba ki-gam-ma
3(u) 2(diš) guruš u₄ 1(diš)-še₃ e₂ {d}dumu-zi-ta dub-la₂{d}utu-še₃ {u₂}numun₂ ma₂-a gar
2(u) 3(diš) guruš dub-la₂{d}utu gub-ba
3(u) 6(diš) guruš suh-gibil-du₃-a kun-zi gi₄-a
1(u) 8(diš) guruš i₇ guruš-gin₇-du uš₂-a
2(u) 7(diš) guruš e i₇ gal sahar si-ga
2(u) 5(diš) guruš e sa-dur₂-ra uku₂-nu-ti sahar si-ga
2(u) 6(diš) guruš e sa-dur₂-ra a-ša₃ {geš}ma-nu sahar si-ga
1(u) 2(diš) guruš i₇ lugal-bi-gin₇-du uš₂-a
3(u) la₂ 1(diš) guruš ka i₇ gaba-kar gub-ba
1(u) 2(diš) guruš kun guruš-gin₇-du uš₂-a
3(u) 8(diš) guruš a-ša₃ uku₂-nu-ti kin ak
2(u) 6(diš) guruš bar-la₂ ki-gam-ma sahar si-ga
...1(u) 1(diš) guruš i₇ e₂...li₉-si₄ šu-luh ak
<SURFACE>
2(u) 5(diš) guruš a-ša₃ {d}nin-ur₄-ra
še bala-a ma₂-a si-ga u₃ ma₂ gid₂-da
2(geš₂) 4(u) 8(diš) guruš i₇ sal₄-la ku₅-ra₂ u₃ gu₂-ba šu ur₃-ra
1(geš₂) 4(u) 3(diš) guruš e i₇-ba-al-nu-ba-al a-ša₃ {d}nin-ur₄-ra sahar si-ga
4(u) 5(diš) guruš tu-ra
2(u) 3(diš) guruš ki-su₇ {d}šul-gi-ra še bala-a e₂-duru₅ a-ša₃ la₂-mah-še₃ še ga₆-ga₂ u₃ guru₇-a im ur₃-ra
1(geš₂) 3(u) 3(diš) gu₄-e-us₂-sa
ša₃ buru₁₄ ugula lugal-nesag-e
kišib₃ lu₂-du₁₀-ga
mu ma₂ {d}en-ki ba-ab-du₈
<BLANK_SPACE>
<SURFACE>
lu₂-du₁₀-ga
dub...
dumu lugal...

Cuneiform:
<SURFACE>
𒐝𒌍𒄨𒌓𒁹𒂠
𒊺𒆥𒀀𒀀𒊮𒌙𒀀𒊮𒄑𒈠𒉡𒅇𒀀𒊮𒇲𒌉
𒐏𒈫𒄨𒌓𒁹𒂠𒋧𒋰𒁀𒆠𒃵𒈠
𒌍𒈫𒄨𒌓𒁹𒂠𒂍𒀭𒌉𒍣𒋫𒁾𒇲𒀭𒌓𒂠𒌑𒍤𒆸𒈣𒀀𒃻
𒎙𒐈𒄨𒁾𒇲𒀭𒌓𒁺𒁀
𒌍𒐋𒄨𒈽𒉋𒆕𒀀𒆲𒍣𒄄𒀀
𒌋𒐍𒄨𒀀𒇉𒄨𒁶𒁺𒌀𒀀
𒎙𒐌𒄨𒂊𒀀𒇉𒃲𒅖𒋛𒂵
𒎙𒐊𒄨𒂊𒊓𒂉𒊏𒇳𒁺𒉡𒋾𒅖𒋛𒂵
𒎙𒐋𒄨𒂊𒊓𒂉𒊏𒀀𒊮𒄑𒈠𒉡𒅖𒋛𒂵
𒌋𒈫𒄨𒀀𒇉𒈗𒁉𒁶𒁺𒌀𒀀
𒌍𒇲𒁹𒄨𒅗𒀀𒇉𒃮𒋼𒀀𒁺𒁀
𒌋𒈫𒄨𒆲𒄨𒁶𒁺𒌀𒀀
𒌍𒐍𒄨𒀀𒊮𒇳𒁺𒉡𒋾𒆥𒀝
𒎙𒐋𒄨𒁇𒇲𒆠𒃵𒈠𒅖𒋛𒂵
...𒌋𒁹𒄨𒀀𒇉𒂍...𒉈𒋜𒋗𒈛𒀝
<SURFACE>
𒎙𒐊𒄨𒀀𒊮𒀭𒎏𒌴𒊏
𒊺𒁄𒀀𒈣𒀀𒋛𒂵𒅇𒈣𒁍𒁕
𒐖𒐏𒐍𒄨𒀀𒇉𒋡𒆷𒋻𒁺𒅇𒄘𒁀𒋗𒃡𒊏
𒐕𒐏𒐈𒄨𒂊𒀀𒇉𒁀𒀠𒉡𒁀𒀠𒀀𒊮𒀭𒎏𒌴𒊏𒅖𒋛𒂵
𒐏𒐊𒄨𒌅𒊏
𒎙𒐈𒄨𒆠𒇭𒀭𒂄𒄀𒊏𒊺𒁄𒀀𒂍𒀀𒀀𒊮𒇲𒈤𒂠𒊺𒅍𒂷𒅇𒄦𒀀𒅎𒃡𒊏
𒐕𒌍𒐈𒄞𒂊𒍑𒊓
𒊮𒂙𒉺𒈗𒉠𒂊
𒁾𒇽𒄭𒂵
𒈬𒈣𒀭𒂗𒆠𒁀𒀊𒂃
<BLANK_SPACE>
<SURFACE>
𒇽𒄭𒂵
𒁾...
𒌉𒈗...